บาทเปิดตลาด 30.68 บาทต่อดอลลาร์ อ่อนค่าเล็กน้อย
เงินบาทเปิดตลาด 30.68 บาทต่อดอลลาร์ อ่อนค่าเล็กน้อย นักลงทุน รอดูตัวเลขการจ้างงานนอกภาคเกษตรสหรัฐฯคืนนี้
5 ก.ค. 2562

เงินบาทเปิดตลาด 30.68 บาทต่อดอลลาร์ อ่อนค่าเล็กน้อย นักลงทุน รอดูตัวเลขการจ้างงานนอกภาคเกษตรสหรัฐฯคืนนี้
เมื่อวันที่ 5 ก.ค. นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 30.68 บาท/ดอลลาร์ จากเย็นวานนี้ที่ปิดตลาดที่ระดับ 30.64/66 บาท/ดอลลาร์
"เช้านี้เงินบาทอ่อนค่าเล็กน้อยจากเย็นวานนี้ ปัจจัยหลัก ตลาดยังคงระวังมาตรการของทางการในการดูแลค่าเงินบาท สกัดเงินร้อน จากกองทุนนอกประเทศที่นำเงินเข้ามาพักไว้ในประเทศไทย ประกอบกับก่อนหน้านี้เงินบาทแข็งค่ามาเยอะ แข็งค่าเร็วและมากกว่าคู่ค้าคู่แข่ง"นักบริหารเงิน กล่าว
นักบริหารเงิน ประเมินกรอบการเคลื่อนไหวของค่าเงินบาทในวันนี้ระหว่าง 30.60-30.75 บาท/ดอลลาร์ รอดูคืนนี้จะมีตัวเลขการจ้างงานนอกภาคเกษตรของสหรัฐฯ